सभी राजनीतिक पार्टियों के महिला कार्यकर्ताओं का मानना है कि महिलाओं के लिए प्रतिनिधित्व को सुनिश्चित करने के लिए इलेक्शन कमीशन ने जो प्रावधान किया है, उसे उसकी मूलभूत भावना के तहत लागू नहीं किया जा रहा है. पाकिस्तान पीपुल्स पार्टी की फैजिया मलिक का कहना है कि चुनाव आयोग के नियम की खानापूर्ति के लिए राजनीतिक पार्टियां उन सीटों पर महिलाओं को टिकट दे रही हैं, जहां उनका हारना पहले से लगभग तय है. मलिक ने यह भी कहा कि यह बहुत ही दुर्भाग्यपूर्ण है कि अधिकतर उन महिलाओं को टिकट मिल रहा है जो किसी खास परिवार से ताल्लुक रखते थे. मलिक पीपीपी के लाहौर महिला शाखा की प्रमुख भी हैं.